b'\n_START_ARTICLE_\nCivilization V\n_START_SECTION_\nSpillet\n_START_PARAGRAPH_\nCivilization V er et turbasert strategispill der hver spiller er leder for en nasjon eller folkegruppe, og m\xc3\xa5 gj\xc3\xb8re valg som avgj\xc3\xb8re denne gruppens utvikling fra forhistorisk tid og inn i fremtiden. P\xc3\xa5 sin tur m\xc3\xa5 spilleren flytte enheter som er sivile eller milit\xc3\xa6re og utforske verden, grunnlegge byer eller krige, h\xc3\xa5ndtere produksjon av nye enheter og bygninger i byene, handle  eller samtale med andre ledere, og h\xc3\xa5ndtere sivilisasjonens teknologi, kultur, mattilgang og \xc3\xb8konomi. Man kan vinne ved \xc3\xa5 erobre verden milit\xc3\xa6rt, stemmes fra som verdens leder av de nasjonale lederne og bystatene (kom med Civilization: Brave New World), bli den dominante kulturen hos alle verdens folk, kolonisere en fjern planet, eller ved \xc3\xa5 v\xc3\xa6re st\xc3\xb8rst og viktigst n\xc3\xa5r antall turer er over._NEWLINE_Civilization V introduseret heksagonale felt samt flere taktiske elementer, blant annet at flere milit\xc3\xa6re eller sivile enheter ikke lenger kan plasseres i samme omr\xc3\xa5de. Det sammen med at milit\xc3\xa6re enheter ved siden av hverandre gir hverandre bonuser, endret slagmarken og hvordan man beleirer og inntar byer. I Civ 5 er byer aldri uten milt\xc3\xa6r beskyttelse, og motstanden m\xc3\xa5 kjempes ned f\xc3\xb8r en by kan inntas. Erobrede byer kan anekteres, jevnes med jorden, gj\xc3\xb8res om til en vasallstat, eller gis tilbake til eventuelt tidligere eiere._NEWLINE_Spesielle personer, navngitt etter ber\xc3\xb8mte historiske personer, kan starte gullaldre, bygge spesielle bygninger eller bidra med sin kompetanse til engangshendelser, som \xc3\xa5 forske frem en ny teknologi, omvende en by til en bestemt religion, eller reise p\xc3\xa5 handelsoppdrag til en fjern bystat._NEWLINE_Civ 5 gir ikke mulighet til \xc3\xa5 handle teknologier, men man kan samarbeide med andre om teknologiske fremskritt. Bystater er byer som ikke tilh\xc3\xb8rer en spesiell sivilisasjon, men som kan handles med eller erobres, og som gir bonuser dersom man er allierte. Kultur oppn\xc3\xa5s gjennom politiske valg, religion eller kulturbygg kan gi egne bonuser og, med utvidelsen Brave New World, \xc3\xb8ke turismen til byen._NEWLINE_Civilization 5 ble betraktelig mer popul\xc3\xa6rt enn sin etterkommer Civilization: Beyond Earth. Antall civ5-spillere de siste to ukene i januar 2018 var 639\xc2\xa0908, mens 23\xc2\xa0873 i samme periode hadde spilt Beyond Earth som ble lansert sent i 2014.'